



УТВЪРДИЛ:
                                  Управител "Белфери"ЕООД
                                                                        Иван Томов

УКАЗАНИЯ ЗА ИЗГОТВЯНЕ НА ОФЕРТА ЗА УЧАСТИЕ В ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА ПО РЕДА НА ГЛАВА 26 И ЧЛ.187 ОТ ЗОП

          І.ВЪЗЛОЖИТЕЛ
          Възложител на настоящата обществена поръчка за избор  на изпълнител по реда на Закона за обществени поръчки, съгласно чл.5, ал.2, т.14 от ЗОП е Управителя на "Белфери" ЕООД , с адрес на управление: гр.Белослав, ул."Цар Симеон Велики"№23, общ.Белослав,  партида в Регистъра за обществени поръчки: 0074

         ІІ.ПРЕДМЕТ НА ОБЩЕСТВЕНАТА ПОРЪЧКА
         Настоящата обществена поръчка е с предмет: ИЗБОР НА ОПЕРАТОР ЗА ОТПЕЧАТВАНЕ И ДОСТАВКА НА ВАУЧЕРИ ЗА ХРАНА ЗА СЛУЖИТЕЛИ НА "БЕЛФЕРИ" ЕООД. 
         Ваучерите ще се доставят съобразно периодични заявки от Възложителя за брой ваучери, в купюри с различна номинална стойност. Ваучерите са за календарната 2019г. и 2020г. , съобразно датата на заявката , като броя на доставките за ваучерите за храна е до 12 пъти годишно след подадена заявка. Срок на валидност на ваучерите - до края на съответната календарна година, като ваучерите , доставени през месец декември, следва да бъдат със срок на валидност не по-кратък от края на месец юни на следващата календарна година.
       Общата стойност на ваучерите е в размер до 58 000 (петдесет и осем   хиляди) лева без ДДС , включваща номиналната стойност на ваучерите и разходите за отпечатване , пакетиране и доставката им.
        Отпечатваните ваучери за храна следва да отговарят на изискванията на Наредба №7 от 9 юли 2003г. за условията и реда да издаване и отнемане на разрешение да извършване на дейност като оператор на ваучери за храна и осъществяване на дейност като оператор.Участниците в процедурата следва да представят списък на обектите, минимум 5(пет) обекта (супермаркети, хипермаркети, търговски вериги) за гр.Варна и 1(един) обект за гр.Белослав, с които имат сключени договори.
          Срокът за доставяне на ваучерите за храна по всяка конкретна заявка не може  да бъде повече от 5(пет) работни дни , считано от датата на превеждане на сумата от страна на "Белфери" ЕООД . Предлаганата цена , представляваща възнаграждение за отпечатване, пакетиране  и доставка  на  ваучерите за храна , следва да бъде окончателна за целия срок на договора, независимо от броя на заявките и номиналната стойност на поръчаните за отпечатване и доставка ваучери. Цената на възнаграждението включва всички разходи за отпечатване , пакетиране и доставяне на ваучерите.
          Фактурирането на заявените ваучери за храна следва да се извърши на "Белфери" ЕООД , съобразно подадената заявка.
           Изпълнителят  на поръчката трябва да притежава разрешение за извършване на дейност като оператор , съгласно чл.5  и чл.9 , ал.4 от цитираната Наредба.




          ІІІ.ВИД НА ОБЩЕСТВЕНАТА ПОРЪЧКА
       Събиране на оферти с обява по реда на чл. 187, във връзка с чл. 186 и чл. 20, ал. 3, т. 2 от ЗОП. В случай, че в указания срок са получени по-малко от три оферти, на основание чл. 188 ал. 2 от ЗОП, срокът ще бъде удължен.
	 В случай, че и след удължаване на срока за получаване на оферти не бъде получена нито една оферта на основание чл. 191 от ЗОП, възложителят ще изпрати покана до определено лице/лица.
 

          ІV. КРИТЕИЙ ЗА ВЪЗЛАГАНЕ И КЛАСИРАНЕ НА УЧАСТНИЦИТЕ: 
                                              "НАЙ - НИСКА ЦЕНА"

            Критериите  за оценка: икономически най - изгодна оферта въз основа на  критерии за възлагане: най-ниска цена , в съответствие с чл.70, ал.2, т.1 от ЗОП .
             Класирането на участниците се извършва въз основа на предлаганата цена за отпечатване,пакетиране и доставка на 1/един/ брой купюра. Предлаганата цена вкючва всички разходи за отпечатване , пакетиране и доставяне на ваучерите.

         
           V.СРОК ЗА ИЗПЪЛНЕНИЕ
           Срок за изпълнение - 12(дванадесет) месеца. В случай , че за срок на договора не е изчерпан финанасовият ресурс, а Изпълнителят е получил разрешение за извършване на дейност като оператор и предоставена индивидуална квота с уникален номер , то действието на договора е до изчерпване на финансов ресурс.


          VІ.ОБЩА ПРОГНОЗНА СТОЙНОСТ НА ПОРЪЧКАТА
          Настоящата обществена поръчка е с разполагаем финансов ресурс до 58 000 (петдесет и осем  хиляди) лева без ДДС.


           VІІ.СРОК НА ВАЛИДНОСТ НА ОФЕРТИТЕ
            Срок на валидност на офертите  е  60 (шестдесет) календарни дни от крайния срок за подаване на оферти.  


            VІІІ.РАЗЯСНЕНИЯ
             При писмено искане, направено до три дни преди изтичането на срока за получаване на оферти, Възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.


              ІХ.УСЛОВИЯ И НАЧИН НА ПЛАЩАНЕ
              Финансирането се осъществява със средства от бюджета на "Белфери" ЕООД.
Заплащането на номиналната стойност на заявените количества ваучери и на възнаграждението за отпечатване, пакетиране и доставка на оператора ще се извършва по банков път, след издаване на проформа фактура , при потвърдена заявка от страна на изпълнителя в срок от 5(пет) работни дни след заявяване на съответното количество ваучери и получаване на проформа фактура и потвърждаване на заявката. Във фактурата следва да са описани броят на заявените ваучери за конкретната заявка, номиналната им стойност, възнаграждение на оператора.


                Х.ОБЩИ УСЛОВИЯ
1.При изготвяне на офертата всеки участник трябва да се придържа точно към обявените от възложителя условия.
2.Офертите се изготвят на български език.
3.Всеки участник в настоящата обществена поръчка има право да представи само една оферта.
4.Не се допуска представяне на варианти в офертата.
5.Лице , което участва в обединение или е дало съгласие да бъде подизпълнител на друг участник, не може да подава самостоятелна оферта.
     6.В настоящата обществена поръчка  едно физическо  или юридическо лице може да    участва само в едно обединение. В случай, че  участника подава офертата си чрез поща  или куриер , то той следва  да обезпечи навременното  и пристигане в дружеството, преди изтичане на крайния срок и час за получаване на офертите. Рискът от забава  или загубване на офертата е на участника.Възложителят не се ангажира  да съдейства за пристигането на офертата на адреса и в срока определен от него.Участникът не може да иска от Възложителя съдействие за митническо освобождаване на пратка, получаване чрез поискване от пощенски клон , взаимодействие с куриери извън обичайното получаване или др.
7.Офертата се представя в запечатан непрозрачен плик от участника, лично или от упълномощен от него представител, или по пощата с препоръчано писмо с обратна разписка, или чрез куриерска служба, на лицата за контакт , посочени в обявата за събиране на оферти.
                Възложителят на основание чл.48, ал.2 от ППЗОП, няма да приема и незабавно ще връща на участник оферта, която е представена след изтичане на крайния срок  за получаване  или са в  незапечатана опаковка   или  в опаковка с нарушена цялост. Това обстоятелство се отбелязва в регистъра.
  

          Върху плика с офертата се изписва:

"БЕЛФЕРИ" ЕООД
гр.Белослав, ул."Цар Симеон Велики"23, тел.0896 820 174, факс:05112 4070, 
e-mail:belferi@abv.bg


ОФЕРТА


за участие за възлагане на обществена поръчка по реда на чл.20,ал.3 , от Глава двадесет и шеста "Събиране на оферти с обява.Покана до определени лица" , от ЗОП , с предмет: Избор на оператор за отпечатване и доставка на ваучери за храна за служители на "Белфери ЕООД.





	

	име на участника




	Адрес за кореспонденция

	Лице за контакт,телефон , факс и електронен адрес





8.Когато за някои  от изискуемите документи е определено,че може да се представи като "заверено от участника копие" , за такъв документ се счита този, при който върху копието на документа се съдържа текст "Вярно с оригинала" , поставен е собственоръчен подпис на представляващия  участника и е положен печат.По преценка на участника , такива документи могат да бъдат представени и в оригинал.
 В случаите, в които участникът е обединение, което не разполага със собствен печат върху документа може да бъде  положен печат на един от участниците в обединението.
9.Съдържащите се в настоящата документацията образци на техническо и ценово предложение са задължителни за участниците.
10.Срокът на валидност на офертите е  60 календарни дни, считано от крайния срок за подаване на оферти,определен в обявата.
11.Свързани лица не могат да бъдат самостоятелни участници в една и съща обществена поръчка.Свързани лица са тези по смисъла на §1,т.13 и 14 от ДР на Закона за публичното предлагане на ценни книжа.


              ХІ.ИЗИСКВАНИЯ КЪМ УЧАСТНИЦИТЕ
              
I. ОБЩИ ИЗИСКВАНИЯ КЪМ УЧАСТНИЦИТЕ.
1. Участник в настоящата процедура може да бъде всяко българско или чуждестранно физическо или юридическо лице или техни обединения. В процедурата могат да участват български и чуждестранни юридически лица, както и всяко друго образувание, което има право да изпълнява дейностите, включени в обхвата на обществената поръчка, съгласно законодателството на държавата, в което то е установено и което отговаря на условията на  ЗОП, ППЗОП и на изискванията, поставени от  Възложителя. 
2. При участници обединения, които не са юридически лица, съответствието с критериите за подбор се доказва от обединението - участник, а не от всяко от лицата, включени в него, с изключение на съответно условие (притежаване на разрешение за осъществяване на дейност като оператор на ваучери за храна), необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
3. Когато Участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението и 3. уговаряне на солидарна отговорност.
4. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
5. В случай, че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.
6. Участникът в обществената поръчка посочва в офертата си дали при изпълнението на поръчката ще използва подизпълнители. В случай, че ще бъде използван подизпълнител/и, се прилага чл. 66 от ЗОП. Участникът посочва подизпълнителя и вида и дела от поръчката, който ще му бъде възложен. В случай, че участникът ще ползва подизпълнители, посочените критерии за подбор се прилагат за тях, съобразно вида и дела от предмета на поръчката, които те ще изпълняват. На основание чл. 66, ал. 1, изречение второ от ЗОП участникът следва да представи  в офертата си доказателство/а за поетите от подизпълнителите задължения, което/които по недвусмислен начин трябва да изразяват съгласието за участие като подизпълнител при изпълнението на обществената поръчка.
7. Свързани лица не могат да бъдат самостоятелни кандидати или участници в една и съща процедура, съгласно. "Свързани лица", съгласно §2, т.45 от ЗОП са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.
8. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. 
9. В процедура за възлагане на обществена поръчка едно физическо или юридическо лице може да участва само в едно обединение.

		ІІ. ЛИЧНО СЪСТОЯНИЕ НА УЧАСТНИЦИТЕ.
По отношение на участниците не трябва да са налице обстоятелствата, предвидени в чл. 54, ал. 1, т. 1 – 7 и чл. 55, ал. 1, т. 1 от ЗОП. Участниците следва да удостоверят липсата на обстоятелствата по чл. 54, ал. 1 с декларации по образец (образец 6 и образец 7).
 Основанията по чл. 54, ал. 1, т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, 2 и 7 се отнасят и за това физическо лице. 
        Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 6 ЗОП се подписва от лицето, което може самостоятелно да го представлява.
Да не е обявен в несъстоятелност или да е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;
IІІ. ИЗИСКВАНИЯ ОТНОСНО ТЕХНИЧЕСКИТЕ И ПРОФЕСИОНАЛНИТЕ СПОСОБНОСТИ НА УЧАСТНИЦИТЕ. 
   1.Изисквания за годност: Всеки кандидат или участник трябва да притежава и представи в офертата си валидно Разрешение за извършване на дейност като оператор на ваучери за храна, съгласно чл.9,ал.4 от Наредба №7 от 09.07.2003година на МФ и МТСП за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор. Участник, чието разрешение е отнето от МФ и/или се намира в съдебна процедура по чл.11, ал.2 от Наредба №7 , и/или липсва индивидуална квота, се отстранява от участие в процедурата.
   2.В качеството на осъществяващ такава дейност е получил индивидуална квота за 2019 г.
	ІV. ОСНОВАНИЕ ЗА ОТСТРАНЯВАНЕ НА УЧАСТНИЦИТЕ. 
         От участие в процедурата се отстранява участник, за когото е налице някое от обстоятелствата по чл. 54, ал. 1 от ЗОП и който не отговаря на поставените критерии за подбор, а именно: 
          1. Обстоятелства по чл.54, ал.1 от ЗОП, а именно, кандидат или участник, за когото е налице някое от следните обстоятелства:
        1. е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
        2. е осъден с влязла в сила присъда, за престъпление, аналогично на тези чл. 54, ал. 1, т. 1, в друга държава членка или трета страна;
 3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;
        4. е налице неравнопоставеност в случаите по чл. 44, ал. 5 от ЗОП;
        5. е установено, че участникът:
         а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
         б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
  6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
	7. е налице конфликт на интереси, който не може да бъде отстранен.   
	Забележка: Основанията за отстраняване по т. 3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.   
Основанията по  т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл. 54, ал. 1, т. 1, 2 и 7 се отнасят и за това физическо лице. 
Към офертата участниците подават декларация по образец на възложителя за липсата на основанията за отстраняване и съответствие с критериите за подбор, ако има такива. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 6 се подписва от лицето, което може самостоятелно да го представлява.
От процедурата се отстранява участник, който не отговаря на условията на чл. 55, ал. 1, т. 1 от Закона за обществените поръчки, а именно е, че е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.





         ХІІ.СЪДЪРЖАНИЕ НА ОФЕРТАТА  
         Офертата се подава на български език , на хартиен носител. В офертата си участниците представят следните документи:
1) Опис на представените документи, подписани от участника -Образец №1
2) Представяне на участника-  Образец №2
3) Заявление за участие -Образец №3
4.  Техническо предложение – образец №4  , съдържащо:
а) Предложение за изпълнение на поръчката в съответствие с техническата спецификация и изискванията на възложителя .
  б) Списък с търговските обекти в град Варна и град Белослав, с които участникът има сключени договори за приемане на отпечатаните ваучери за храна. Списъкът следва да съдържа наименование на търговския обект, местонахождение и срок на валидност на договора с оператора. 
в)  Образец на ваучер за храна.
5).Заверено копие на валидно разрешение от министъра на финансите за извършване на дейност като оператор , по Наредба №7 от 09.07.2003г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор.
6) Декларация за уверение, че участникът не е в процедура на отнемане на: Разрешение за осъществяване на дейност като оператор за отпечатване на ваучери за храна - Образец № 5
7) Декларация за липса на обстоятелства по чл.54,ал.1,т.1,2 и 7 ЗОП - Образец №6
8) Декларация за липса на обстоятелства по чл.54,ал.1, т.3-6  ЗОП - Образец №7
9) Ценово предложение  Образец №8
10.)Документ за упълномощаване , когато лицето, което подава офертата не е законният представител на участника (пълномощно)
11).Декларация, за  спазване  на  задълженията, свързани  с  данъци  и  осигуровки,  опазване  на околната  среда,  закрила  на  заетостта  и  условията  на  труд -Образец №9 
12.) Проект на договор - Образец №10

           ХІІІ.ПОДАВАНЕ НА ОФЕРТА НА ХАРТИЕН НОСИТЕЛ
           Документите , свързани с участието в настоящата обществена поръчка, се представят на кандида или участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адрес: гр.Белослав , общ.Белослав, обл.Варна, ул."Гебедже" №8. Всички документи, свързани с участието във възлагането, се представят в запечатана непрозрачна опаковка. Върху опаковката се посочват:
            1.наименование на участника, включително участниците в обединението, когато е приложимо;
            2. адрес за кореспонденция, телефон и по възможност - факс и електронен адрес;
            3.наименованието на поръчката

           ІVХ.ОПРЕДЕЛЯНЕ НА ЛИЦА ЗА РАЗГЛЕЖДАНЕ И ОЦЕНКА НА ОФЕРТИТЕ
           След изтичане на срока за подаване на оферти, възложителят определя нечетен брой лица със Заповед,  за разглеждане и оценка  на получените оферти , съгласно чл.97 от ППЗОП.

            ХV.ОТВАРЯНЕ НА ОФЕРТИТЕ. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ
            Съгласно чл.97, ал.3 от ППЗОП комисията отваря офертите по реда на тяхното постъпване и обявява  ценовите предложения.При извършване на тези действия могат да присъстват представители на участниците.
      Получаването, разглеждането и оценка на офертите се извършва от назначена от Възложителя комисия, съгласно изискванията на Закона за обществени поръчки.
Отварянето на офертите се извършва при условията на чл.54, ал.1 от ППЗОП, а именно: Получените заявления за участие или оферти се отварят на публично заседание от комисията по чл.103 , ал.1 от ЗОП , на което могат да присъстват кандидатите или участниците в процедурата или техни упълномощени представители , както и представители на средствата за масово осведомяване.
Място , дата и час на отваряне на офертите: гр.Белослав, ул."Гебедже" №8, обл.Варна, офис на фирма "Белфери"ЕООД, в  10,00 часа на 09.05.2019г.

1.Възложителят  представя  неограничен , пълен  , безплатен  и  пряк  достъп   чрез електронни  средства  до   Документацията  за обществената поръчка   на  следния  Интернет  адрес : www.belferi.com  , в раздел  “Профил  на купувача”, http://sop.bg/belferi-504/.
2.С  публикуване на документите  на „Профил на купувача „ се  приема   ,че  заинтересованите лица  и / или участници   са  уведомени   относно  отразените  в тях  обстоятелства .
3.При  писменни   разяснения   по  условията  на  обществената  поръчка ,   направено  до  3 дни,  преди  изтичането  на срока  за  получаване на оферти ,  Възложителят  публикува  в „Профила  на  купувача  „  писмени  разяснения.
Всички  разяснения  по  условията  в процедурата ,  на основание  чл.189  от ЗОП  ще се предоставят  чрез  публикуване на „Профила  на купувача”  най-късно на следващия работен ден  от  получаване на искането  .
4.Всички комуникации и действия на Възложителя  и на участниците  са в писмен вид. Обменът на информация между Възложителя и участника може да се извършва по един от следните начини:
4.1.на  адреса  , посочен от участника :
4.1.1. на  електронна  поща ,  като  съобщение ,  с  което  се изпращат и подписва с електронен  подпис или 
4.1.2.чрез пощенска  или друга  куриерска  услуга  с  препоръчана  пратка  с обратна  разписка ;
4.1.3.по  факс;
5.Когато  решението не е получено   от участника  по  някой  от начините  посочени  в т.4. , Възложителят,   в деня  в който  е узнал  за това ,   публикува  съобщение  до него  в „Профила на купувача”. Решението се  смята  за  връчено   от  датата на публикуване на съобщението .
6.Обменът  на информация между Възложителя и заинтересованите лица /кандидати или участници ,  се осъществява   чрез пощенска   или друга  подходяща  куриерска  услуга   или  комбинация  от тях и  електронни  средства .  
7.При  уведомяване по  електронен  път  или по  факс  уведомлението е редовно  ,  ако  изпратено  на адресите в съответствие  с т.4. и е получено  автоматично  генерирано  съобщение   потвърждаващо изпращането .
8.При промяна  в посочения адрес  , факс и електронен  адрес  за  кореспонденция  лицата участници  са длъжни   в срок  до  24( двадесет и  четири  ) часа   надлежно  да уведомят   Възложителя.
9.Неправилно посочен адрес , факс  и  електронен  адрес  за кореспонденция  или неуведомяване за промяна  на същите  освобождава   Възложителя от отговорност  за неточно изпращане   на уведомленията или информацията .
10.Обменът  и съхраняването  на информация   в хода на провеждане на процедурата   за възлагане на обществена  поръчка  се извършват по начин, който гарантира  защитата на целостта   на  данните и  на конфиденциалността на  документите за участие в процедурата  до  момента на тяхното  отваряне и  разглеждане , който  е  след изтичане на  срока  за  тяхното получаване .




  ХVІ.НЕОБИЧАЙНО БЛАГОПРИЯТНИ ОФЕРТИ 
Когато предложението в офертата на участник, свързано с цена, което подлежи на оценяване , е с повече от 20 на сто по-благоприятно от средната стойност на предложенията на останалите участници по същия показател  за оценка, възложителят изисква подробна писмена обосновка за начина на неговото образуване , която се представя в 5-дневен срок от получаване на искането.

ХVІІ. СКЛЮЧВАНЕ НА ДОГОВОР. 
1.   Възложителят ще сключи писмен договор за обществена поръчка с участника класиран на първо място и определен за изпълнител.
2.Преди сключване на договор, определеният за изпълнител участник представя документи, издадени от компетентен орган за удостоверяване липсата на обстоятелствата по чл.54, ал.1, във връзка с чл. 58, ал. 1 от ЗОП.
1. Когато участникът определен за изпълнител е неперсонифицирано обединение на физически и/или юридически лица Възложителят не поставя изискване за регистрация на обединението като юридическо лице. Представя се Регистрация съгласно чл.3, ал.1, т.6 от Закона за регистър Булстат (ЗРБ). 
2. Възложителят сключва писмен договор, който съответства на проекта на договор, приложен в документацията.
3. Ако след покана за сключване на договор, определеният за изпълнител откаже сключването на договора Възложителят може да сключи със следващия класиран участник. 
4. За отказ се приема постъпил писмен отказ от участника или неявяването в срока, определен от възложителя, без обективни причини. 
5.  За всички неуредени въпроси в настоящата поръчка се прилагат разпоредбите на Закона за обществени поръчки и Правилника за прилагането му.

ХVІІІ. ОБЖАЛВАНЕ
Решенията, действията и бездействията на възложителя при възлагане на обществени поръчки чрез събиране на оферти с обява не подлежат на обжалване по реда на чл. 196 и следващите от ЗОП. Възлагането на  обществени поръчки чрез събиране на оферти с обява е способ за възлагане, а не е процедура по смисъла на закона, поради което към този способ не е относим редът за обжалване, приложим към процедурите по чл. 18, ал. 1, т. 1-13 ЗОП.



                    
   За всички неупоменати и/или неуредени въпроси в настоящата Документация, ще се прилагат разпоредбите на Закон за обществените поръчки /ЗОП/

